# Шибил

1. Място на творбата в цикъла – стои на първо място и въвежда основните теми на целия цикъл – за любовта и красотата
2. Мотиви
   1. Любовта
   2. Красотата
   3. Престъпленията и възмездието
   4. Духовното пречистване
   5. Преобразяването
   6. Пътят
   7. Високото и ниското
   8. Изключителното в човешкия живот
   9. Магнетизмът на романтичния герой
   10. Съдбовната обреченост
3. Сюжет – източник за сюжета са фолклорни творби за Шибил
   1. Авторът залага повече на преживяванията на героите от колкото на действията
   2. Шибил е разбойник/хайдутин, който се влюбва в Рада и получава обещание от баща й, че ще му я даде за жена. Слиза от планината, макар че усеща, че това обещание е клопка и умира заедно със своята любима. Най-важната част от сюжета са размислите на Шибил докато слиза от планината.
4. Композиция
   1. Епиграф – от фолклорна творба, насочва към идеята за любовта.
   2. Начална сцена – въведение – представен е главният герой в момента, в който слиза от планината. Ретардация.
   3. Следва ретроспекция – в този момент са предадени спомените на Шибил за срещата му с Рада и за тяхната любов.
   4. Следва нова ретардация, в която са представени мислите на Шибил и неговите съмнения. Тази ретардация включва пейзажни описания, които са в унисон с душевните състояния на героя.
   5. Следва слизането на Шибил в селото. В този момент е назован с истинското си име – Мустафа.
   6. Финал – от черковното кафене застрелват Рада и Шибил
5. Образна система
   1. Шибил – главен герой. Трагичен и романтичен образ. Извършва престъпления, но под въздействието на любовта се променя. Изживява катарзис и умира пречистен. Промяната в Шибил проличава във външния му вид. Първоначално всички хайдути са описани като страшни, брадати, диви, отрупани с оръжие. В края на творбата той е описан като хубав и напет. В поведението на героя промяната настъпва още горе в планината. Тоя забранява на другарите си да грабят повече. Праща всичко, което има като дар за Рада. Затова дружината му го изоставя. Преди да слезе в селото той се разоръжава. Преоблича се. Става нов човек. Преобразяването му е представено най-вече чрез неговите разкази. Слизайки от планината той предчувства какво го очаква. Дори природата дава знак(чрез черен гарван). Той обаче е заслепен от любовта. Пренебрегва и съвета на майка си. В последните си мигове героят е описан като страшен и красив. Той разбира за измамата, но не трепва пред пушките. Къса броеницата, която беят му праща, но запазва карамфила, който му праща Рада. Т.е. запазва любовта и достойнството си. Устремен е едновременно към любовта и смъртта. Тишината преди смъртта на героя засилва трагизма и извисява героя. Смъртта му е изкупление за всичките му грехове. В нея се съдържа идеята на Йовков, че за всяко престъпление има възмездие. Шибил умира красиво, пречистен и извисен.
   2. Рада – олицетворение на женската красота, на силата на жената.. Още в представянето й, личи че тя е различна от останалите жени. Не се страхува, държи се дръзко, което не е характерно за жените по онова време. Шегува се с Шибил. Портретната й характеристика е през погледа на Шибил. Когато пришива ръкава му може да се каже, че пришива сърцето му към себе си. Любовта и към него нарушава патриархалните норми и заради това е обречена. Тя прави своя собствен избор и умира заедно със своя любим.
   3. Беят – Има епизодична роля и е изключително важна за въздействието на героя върху хората. Той се опитва да спре убийството, казва че такъв човек не бива да умре. Чрез тези думи е внушена магията на красотата.