* **Творческа история –**  За първи път публикуван във в. „Зора”, бр. 2502 / 1927 г.; С малки промени е включен в цикъла „Вечери в Антимовския хан” (1928 г.)
* **Заглавието –** конкретизира героинята, като я назовава по име; Свързва се с основната тема на творбата – темата за красотата.
* **Жанр - Йовков разказ** с усложнена фабула, изграден по схемата: сега – преди – сега

**Йордан  *АЛБЕНА***

**Йовков**

|  |  |
| --- | --- |
| **Тема -**  Покоряващата сила на красотата, но и красотата, водеща до гибел.  **Идея –** разказът търси отговор на нравствения въпрос: Оправдание ли е красотата за греха?  **Сюжет:** Изграден върху банална случка – изневяра и убийство от страст, която се превръща в сложен житейски казус.  **Конфликт:** Изграден върху отношението между красотата и греха. Красотата е Божи дар, но с магическата си сила тя може да се превърне в заплаха и трагично предопределение. Затова образът на Албена се оказва трагичен. | **Мотиви**   * За магията на женската хубост * За силата на майчинството * За вината/За убийството * За престъплението и наказанието * За прошката * За споделената вина * За прелюбодеянието * За нравственото просветление * За законите в общността |
| **Време и пространство**  **• ВРЕМЕТО е** в два плана– конкретното време на събитието ***– Страстната седмица***, което поражда внушение за дълъг период, клонящ към вечността ;  **• ПРОСТРАНСТВОТО – представено чрез конкретни топоси: Хорозовата мелница – мястото, където работят двамата съперници – Нягул –** майсторът на камъните, и Куцар**;**  **Баирът – възвишението, високото място, там е и къщата на Албена;**   * **Къщата на Албена –** неслучайно е назована „къща”, а не дом – това е материалният знак, но той не носи идеята за хармония и уют. И самото описание: „напусната, зацапана и разкъртена, като че ударена от гръм” – алюзиира за извършеното престъпление; * **Пътят –** мястото, където се развива действието – общественото пространство; пътят свързва селото с града, където ще бъде съдена Албена, но този образ може да бъде четен и като метафора *на житейския път на човека, като пътя от хубостта към греха, от престъплението към изкуплението.*   **Опозиции**   * **грях – добродетел/грях – праведност** * **любов – нелюбов (без омраза обаче!)** * **тъмнина – светлина** * **предизвикателство – смиреност** * **свое – чуждо** * **смях – безмълвие** * **красиво – грозно** | **Композиция:**  **Експозиция**: Напрежението около дома на Албена, в който е извършено убийство  Ретроспективно са представени:  **Убийството на Куцар и** обвинената за това престъпление негова съпруга – хубавата Албена  ‒      **Двегодишното дете** уличава майка си като съучастник в убийството на бащата;  ‒      **Действието** се развива по време на **Страстната седмица** – седмица на духовно пречистване преди Великден.  **Общността чете знаците на живота** едва **след нещастието** – **несъответствието** между двамата съпрузи **Албена и Куцар**: „*Хубавата ябълка свинята я изяде*”;  **Завръзка и кулминация** – **срещата на Албена със съселяните й, реакцията им при нейната поява**  ‒      **Промяната**, настъпила **у героинята**: „*същата Албена, само че* ***не се смееше***”;  ‒      **Пременена** (паралел с народната песен – хайдутинът, отиващ на смърт)- „*Ето, че идеше пременена, както рядко я бяха виждали.*” – „*от нея сякаш полъхна магия, която укротяваше и обвързваше.*”;  ‒      „*Грешна беше тази жена, но беше хубава*” – **парадокс** – невъзможността за еднозначна оценка;  ‒      **Промяната**, настъпила **у** насъбралото се множество **хора** – **„*стана чудо****, обърнаха се и най-коравите сърца ...*”  ‒      **Думите на Албена**: „*Млада съм, сгреших. Прощавайте!*” – са и **извинение**, и **молба** за прошка, и **сбогуване.**           **Преобръщане на мнението** – негов изразител става **дядо Власю**: „*Момчета, дръжте, не я давайте. Какво е селото без Албена!*”.           **Кулминационен момент** – **прощаването с детето** – съселяните й я виждат като **нежна, любеща и всеопрощаваща майка,** която при никакви обстоятелства не престава да обича детето си – връхна точка в процеса на опрощаването й.  mayka s dete maystora         **Развръзка** – появата на **Нягул -** „*И сякаш сега се отвориха очите на всички и видяха ...*” – **третият удар,** който хората трябва да преживеят.           **Новата промяна** е мотивирана отново от дядо Власю – **селяните могат да простят убийството** на нелюбим мъж, **но не** и престъпление, което става причина за **разстройването на още едно семейство.** В хармония с патриархалното възприемане на жената като по-виновна по презумция от мъжа, **хората** са **по-склонни да простят на убиеца**, но **не и на Албена**.           **Финалният епизод** – новата **драма –** на **Нягулица/ без собствено име е!** От гледна точка на общността именно **Нягулица** е **лицето на живота**, тя е от страната на **справедливото, нравственото**.  Но сравнението между двете жени поставя Албена над делничното. |
| **Образи**  **Албена**           Името - за него има различни версии, че е измислено от Йовков и е образувано от „Абленка“ (от своя страна, Аблена се свързва с диалектната дума аблен- “планински божур” или дървото яблен- “ябълка”)., че произлиза от латинската дума **„*алба*”,** която означава ***бяло*** *–* символ на невинност и чистота, или че се свързва с „червен“/ „опияняващ, опасен цвят“*.* С едни от значенията на името и героинята са в хармония, а с други – в контраст;           В неизвестното й минало стои причината за неравностойния й брак;           Лична жена, хубава, весела и общителна;           Полюсно отношение към нея: изразено от дядо Власю: „Момчета, дръжте, не я давайте. Какво е селото без Албена!” и „Кучка (...) развали още една къща!” (паралел с Христос – между „Осанна!” и „Разпни го!”);  **Куцар**           Името му е свързано с корена „куц” ;           Неугледен, тромав, прост;           Такова „плашило”;           Всички го подминават „сякаш не е жив човек, а вещ”.  **Нягул**   |  | | --- | | ****         Нягул от румънски означава „нежен”;           „лика - прилика” с Албена – „рус и хубавеляк”;           Самопредаването му – потвърждава любовта му към Албена. Сцената на  развръзката е неочаквана и неговото присъствие е знаково за осмисляне на  греха.  **Дядо Власю -** Изразител на общественото мнение. |   **Съпоставки: С „Ралица“ – на принципа на контраста.** |

***Другоселец***

* **Творческа история -** **За първи път публикуван във в. „Зора”, бр. 2550 / 1928 г.;**
* **С малки промени е включен в цикъла „Вечери в Антимовския хан” (1928 г.)**
* **Заглавието**  – Назовава героя без име, като го различава от другите; ДРУГОСЕЛЕЦ – може да се чете и като чуждият, и като от друг свят (друго селение).
* **Жанр –** **типичен Йовков разказ**

***Йордан Йовков***

|  |  |
| --- | --- |
| **Тема**  Разказ за **страданието и състраданието**, бедността и бедите, **самотата и безизходицата**.  **Идея**  Самотата във философски план; **екзистенциалната самота на различния**. От външния конфликт – противопоставянето между своето и чуждото, селяните и другоселеца заради посягането на труда и мъката им – се преминава към нравствено-етичния – невъзможността за досег до другия. | **Мотиви**   * **За самотата** * **За страданието в самота/за отчуждението между хората** * **За страха** * **За надеждата** * **За смъртта** * **За егоизма и себичността** * **Бедността – социална и духовна** * **Връзката между човека и животните/природата** |
| **Време** - **празничният ден на св. Константин и Елена:**  **От една страна** – представено чрез опозицията **делник** – **празник**;  ‒    **От друга** – проследява продължителността на деня – сутрин – обяд – вечер (**тъмнина** – **светлина**).    **Пространството** – представено чрез топосите:  ‒   **Кръчмата**  – мястото за веселие и единение, но тя се превръща и в съд;  ‒   **Полето** – мястото на труд за селяните, тук е надеждата им за добра реколта, тук е „труда и мъката им”;  ‒   **Пътят**  – свързва свое и чуждо. По пътя от някъде идва другоселецът и остава сам на пътя в своето страдание  **Селото**  – пространството на хората, на социума. |        **Опозиции**   * светлина – тъмнина * небе – земя * земно – божествено * делник – празник * труд – почивка * свой – чужд * самотата – единението * имане - нямане |
| **Образи**  **Другоселецът -** Главният герой в разказа, остава анонимен;  Другият / чуждият, но и носи всички общи белези на мизерията и страданието като останалите селяни в разказа (затова Торашко ще го нарече „***братко***” – приет за момент като един от тях).  **Образът на другоселеца**: **детайлите** в описанието му - „дребен човек, дрипаво облечен”, „Едното му око имаше беличко вътре и го правеше кривоглед”, „синя, вехта кесия”, „по изтърканата му антерия имаше кръпки”, „ръцете му трепереха”;  ‒      **Речта му** – **автентична** народна реч, благоговейното отношение към житните ниви е представено в умалителните форми „крайчец”, „класчец” – употребява литоти **.**  **Страдащият е сам по пътя на своята Голгота и това са обстоятелства,** които общността негласно приема за оневиняващи по отношение на нарушенията..  **Представители на селото**   * **Алекси - селският кмет** * ***Резултат с изображение за конче рисунка*Торашко каменарят -** различният герой – чудак, който пръв преобръща отношението към Другоселеца („Оставете човека бе! Какви хора сте вий! - Ох, братко, братко!“), в края минава покрай него, без да го разпознае и без да му окаже подкрепа в новата, още по-голяма беда. Каменарят е пиян, не е идеализиран, дори е назован от съселяните си като Юда, което го прави несигурен обект на Доброто. * **Татар Христо** * **дядо Иван** * **Илия - селският пазач** * **Болното конче**   **Конят от символ** на **благородство, красота, свобода, бързина, сила**, се превръща в **символ на човешкото страдание и безпомощност**. В **тъжното око** на умиращото конче обаче **светят лъчите** на звездите, един от **символите на мечтата - несбъдната**... | **Композиция**  **Между радост и тъга протича действието на разказа, което разкрива селяните в отношението им към труда и реколтата, към реда и законността, към политиката и религията.**  **Експозиция** – въвежда в спокойната **обстановка на празничния ден**.  ‒      Подчиняването на живота на ритъма на църковния календар – **делниците** – **време за труд, празниците** – **за почивка и общуване с хората**. Празничността се усеща в бавния и тържествен вървеж на селяните, в чистите им ризи с бели ръкави**;**  ‒      Място на действието – **кръчмата;**  ‒      Темата за **реколтата** – разкрива светлите **надежди**, но и **мъдрата констатация**: „*Никой не мой каза отнапреж, че е негово, щото е сял, докато не го тури в хамбаря си ...*”;Проблемът с **опазването на реколтата** – строго наказание за злосторниците – глоба 100 лв;  ‒      **Отношението** на селяните **към религията** – показва **различията между тях** (вярата и неверието в лековитата сила на честния кръст).           **Завръзка** – **довеждането на другоселеца в кръчмата** от полския пазач Илия:  ‒      **Кръчмата** се превръща в **съд**;  ‒      **Реакциите** на хората в кръчмата **спрямо другоселеца** – променят се: **обвинение, състрадание, помощ, изоставяне в най-трудния момент.**  **Кулминация: Временното сплотяване на селяните около мъката на другоселеца**        **Финалните щрихи** – **развръзка** и **емоционална кулминация** – израз на тоталната космическа самота:  ‒      Липсва **изображението на смъртта** – **само една самота и безпомощност** пред нейната неотменност; Сцената, в която героят държи главата на коня и гледа тъжните му очи, се превръща в забележителна картина на човешката съдба.  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  **СЪПОСТАВКИ: паралел с личната трагедия в „По жицата” от Йовков.** Можете да помислите и за връзката между човека и природата при Йовков и Джек Лонодон – напр. в „Белия зъб“. (Там едно животно, нито вълк, но и не съвсем куче - преминава през всякакви премеждия, за да се превърне в безмилостна машина за битки между кучета. Попадайки обратно в дивата природа, нараняван и измъчван, Белия зъб калява своята воля, но и прикрива дълбоко в себе си питомното и става звяр, търсещ единствено начин за преживяване ден. Белия зъб може да стане привързано към стопанина си животно, стига само да получи заслужената любов.) |

* **Творческа история - За първи път публикуван във в. „Зора”, бр. 4601 / 1934 г.;**
* **Емблематична творба, поместена в цикъла „Женско сърце” (1935 г.)**
* **Заглавие - Назовава по име героя; насочва към добротворчеството, съзвучно с името му.**
* **Жанр - разказ**

***Серафим***

***Йордан Йовков***

|  |  |
| --- | --- |
| **Идея –** вярата, че доброто съществува, не е изчезнало– има хора, готови на милосърдие и човечност  **Тема -** човешкото състрадание към чуждата болка, за добротворството без корист и цел.  **Конфликт -** породен от сблъсъка между два типа житейска философия – на егоиста и на алтруиста. | **Мотиви**   * За свободния избор * За милосърдието * За страданието и състраданието * За вярата у човека и катарзиса * Вечната дилема – да имаш или да бъдеш |
| **Образи**  **Серафим „***Един чудноват човек, нито селянин, нито* гражданин, дрипав, окъсан...“  Чудатият човек; У него се откроява необичайното;  Усмивката му – постоянна и сякаш безпричинна; израз на благородство и доброта, на постигната вътрешна хармония. **Истината за миналото на Серафим** – не е безгрешен, но вече 10 години раздава парите, които печели, на по-нуждаещи се от него. Оттогава се появяват и кръпките по палтото му – **всяка кръпка е белег на грижа за другите и на сторено добро;**  **----------------------------------------------------------**  **Еню -** Съдържателят на кафенето; Чрез него е представен както образът на Серафим, така и постъпката му – даването на парите; Имащият, но „неможещ” да даде; Евентуалната промяна у героя под въздействието на благородния жест на Серафим. Той е героят, който може да притърпи промяна.  **Според Иван Станков разказът е написан за Еню, защото той е двуплановият герой, който може да бъде духовно спасен.**  **Павлина -** Бедна, окаяна жена; нуждаеща се от помощ; лицето й остава скрито.  **Опозиции**   * свое – чуждо * болен – здрав * имащ – нямащ * алтруизъм – егоизъм * духовно – материално * колебание - решимост   **Изразни средства**  **Символиката в имената** – смисълът, заложен в имената и на двамата герои, е **да бъдат закрилници:**  o   **Серафим** - означава „огънят на милосърдието”, той е най-висшият от 9-те ангелски чина, вестител на божествената любов, рисуван с детска глава и с 3 чефта крила.  o   **Еньо** – носи името на свети Иван Летни, наричан още Бильобер, защото е покровител на билките и лечителите.  **-----------------------------------------------------------------------------**      **Време –** **конкретното** време, в което протича действието – едно денонощие, **но** времето разширява своите граници – десет години, всяка година или на две години, по Димитровден или Гергьовден.     **Пространството** – представено чрез конкретни топоси:  ‒    **Кафенето** –територията на Еньо;  ‒    **Мегдана** –общото пространство; опозицията **село** – **град.** |    **Сюжет:** Р**азказът е изграден на принципа на контраста между бедния, но духовно богат Серафим и имащия Еньо.**  **Експозиция** – въвежда героя и онагледява неговата **различност** чрез дрехата – палтото:  ‒      **Портретно описание** – **лицето** – сухо, с черна рядка брада, **очите** – влажни и замъглени, **усмивката** – „влажните му очи светнаха”;  ‒      **В началото** на разказа между **герой и име** **няма съответствие** – нищо красиво и подсказващо възвишен дух няма във външния вид на Серафим; Героят е **определен от Еньо** като **таласъм, плашило, изпаднал германец**;  ‒      **Речта на Серафим** – носи белезите на **различни стилови регистри**, постоянно употребяванизраз: **„тъй да се каже”** – знак за **сложното му, нееднозначно присъствие**;  ‒      **Склонност да се шегува със себе си** – белег за добра душа;  ‒      Благоговейното му **отношение към хляба** и непретенциозността спрямо **храната** – поделя това, което има, с врабчетата.           **Завръзка** – появата на Павлина  ‒      Серафим **слуша** женския глас и плач, **без да вижда** жената. **По вървежа** й познава, че е **„млада”;**  ‒      **„Сиромашия до шия”** – репликата на Серафим е **двойствена** – от една страна, маркира **конкретната мизерия** на жената, а от друга – иронизира **лицемерието на** скъперника;  ‒  **Работата на Серафим**: подрежда разхвърляните **камъни**, **полива с вода и помита**, прави си **легло на мегдана** – имат не само буквален смисъл, но и **ритуален** (пречистване от сторен грях, освещаване).    **Кулминация (сюжетна развръзка)** – даването на парите на Павлина – действие  **се узнава** чрез разговора между Серафим и Еньо.           **Същинската кулминация** е в евентуалното **приобщаване на Еньо** към света на доброто: „Еньо прехапа устните си и замълча.”  –           Чрез образите на **Еньо и Серафим** се съизмерват **две житейски философии** – на **егоизма** и на **алтруизма**, на практическия разум на пазене на своето и на вярата в Бога на милосърдието. **Героите са сдвоени**.  –      **Финалът на текста:**  ‒      **Златото на ангелската дреха** е символ на светлината, безсмъртието и вечността – противоположно на **златото на парите** – дяволския кумир, заменил Бога.  **Въпроси за размисъл:**   * *Защо благодарността-слово на Павлина спрямо Серафим, който й дава парите си „назаем“, без да я познава и без да се надява да ги получи обратно, липсва в текста*? * *Каква е връзката на разказа с цикъла, към който принадлежи*? |
| **Библейският код в разказа:**   * *знаците на свещения „нищ”* * *името* * *справедливостта „на онзи свят“, където може „ да ми дадат ново палто,златно, тъй да се каже, скъпоценно“.* * *мотивът за шарената дреха - присъства в сюжета за Йосиф и неговите братя* * *„Мъж, загърнат във вехто палто, хранещ птичките и готов да помогне на всеки страдащ, изпълнен с любов въпреки бедността и бездомничеството си”. Това описание освен на Серафим би подхождало изцяло и на Свети Франциск.* | **Съпоставки: с** *добротворците при Йовков. Очакването за “златно палто” на небето е подобно на надеждата за целителната бяла лястовица (“По жицата”), за пречистващата сила на бялото цвете (“Последна радост”), които издигат героите в хармоничния свят на Доброто. Герой като Серафим донякъде е близък до Моканина (независимо от различието в социалния статус) - макар че тяхната активност е различна, те и двамата са свързани с представата за човешката отзивчивост.*  *.* |